[{"text_idx": "#000003", "text": "Mae cyn-nofiwr Paralympaidd Cymru Lily Rice yn athletwr WCMX (motocross cadair olwyn), yn perfformio triciau ar rampiau wedi'u haddasu'n arbennig a ddefnyddir fel arfer gan feicwyr BMX a sglefrfyrddwyr.Credir mai Lily yw'r ferch Ewropeaidd gyntaf i gwblhau bacfflip WCMX, hi yw'r ail yn fyd-eang. Ond pwy yw hi? Aeth Lysh i\u2019w holi...Enw: Lily RiceOed: 15Byw: Dinbych y Pysgod, Sir BenfroMae gen i gyflwr o'r enw Paraplegia Sbastig etifeddol (HSP) ac mae'n effeithio ar y cyhyrau yn rhan isaf fy nghorff, gan achosi iddynt fod yn wan ac yn dynn iawn. Dydw i ddim yn gadael i fy anabledd fy nal i\u2019n o\u0302l na chwaith fy atal rhag gwneud yr hyn dw i eisiau eu gwneud.Fe wnes i ddechrau gwneud WCMX ddwy flynedd yn o\u0302l. Ar o\u0302l i mi fod yn reidio am ychydig fisoedd ro\u2019n i mewn parc sglefrio yng Nghaerdydd a ro\u2019n i\u2019n meddwl y gallai fod yn hwyl rhoi cynnig ar y bacfflip. Do\u2019n i ddim wedi meddwl y byddai fy nhro cyntaf wedi mynd cystal ag y gwnaeth ac ar o\u0302l chwe awr glaniais fy fflip gyntaf! Mae gwneud WCMX yn anhygoel, a dw i ar fy hapusaf pan dw i wrthi. Dw i jest yn canolbwyntio ar yr hyn dw i\u2019n ei wneud ac nid yr hyn sy'n digwydd o fy nghwmpas.Dw i\u2019n ymarfer yn bennaf ym mharc sglefrio Hwlffordd, Rampworld Caerdydd, ac Adrenaline Alley er fy mod yn teithio o gwmpas y wlad yn mynd i barciau sglefrio eraill i ymarfer hefyd. Fel arfer dw i\u2019n ymarfer ddwywaith yr wythnos. Mae mor bwysig i ymarfer, ac fe wnes i baratoi ar gyfer mynd i bencampwriaethau'r byd yng Nghaliffornia trwy hyfforddi mewn gwahanol fathau o barciau sglefrio er mwyn cael blas ar wahanol arddulliau a mathau o rampiau. Beth nesaf? Wel dw i eisiau dod yn gyntaf ym mhencampwriaethau'r byd eleni a dw i hefyd eisiau parhau i ysbrydoli rhagor o bobl i wneud WCMX a bod yn fwy cadarnhaol am eu hanableddau a'u gwahaniaethau. Byddwn yn disgrifio fy hun yn ysbrydoledig, yn wallgof ac yn alluog.Fy moto yw \u2018mae unrhyw beth yn bosib, dim ond i chi roi eich meddwl ar waith\u2019, a fy hashnod ydy #puttingtheabilityintodisability"}]